text: মুখার্জী দার বউ প্রীতি চক্রবর্তী পরিচালিত একটি ভারতীয় বাংলা চলচ্চিত্র। এটি ছিল পরিচালক হিসাবে চক্রবর্তীর প্রথম চলচ্চিত্র। ছবিটিতে একটি বাঙালি পরিবারের গল্প, একজন শাশুড়ি এবং তার পুত্রবধুর মধ্যকার সম্পর্ক রূপায়িত হয়েছে।  ছবিটির সংগীত রচনা করেছিলেন ইন্দ্রদীপ দাশগুপ্ত।
  
  অভিনয়ে 
  
   অনসূয়া মজুমদার (শ্বাশুড়ি চরিত্রে- শোভারাণী) 
   কনীনিকা ব্যানার্জি (বউ চরিত্রে- অদিতি) 
   বিশ্বনাথ বসু (অদিতির স্বামী- শ্বাশ্বত) 
   অ্যাডোলিনা চক্রবর্তী (অদিতির কন্যা- ইচ্ছে) 
   ঋতুপর্ণা সেনগুপ্ত (মনোবিদ) 
   অপরাজিতা আঢ্য (প্রতিবেশী চরিত্রে- পুতুল) 
   বাদশা মৈত্র (অদিতির বন্ধুর বাবা চরিত্রে- অজিতেশ)
  
  মুক্তি এবং সংবর্ধনা 
  আন্তর্জাতিক নারী দিবসে চলচ্চিত্রটি ৮ মার্চ ২০১৯ এ মুুুুক্তি পেয়েছিল। মিলেনিয়াম পোস্ট তাদের পর্যালোচনায় লিখে: "এ চলচ্চিত্রের সৌন্দর্য এই ক্ষতচিহ্নগুলিতে মনোনিবেশ করানোর মধ্যে নয়, তবে এমন একরকম উপায় দেখিয়েছে যেভাবে এরকম জেদী দাগগুলিও এক চিমটি পারস্পরিক বোঝাপড়া এবং ভালবাসা দিয়ে মুছে ফেলা যায়। ব্যাপারটি হল ধীরে ধীরে মানব সম্পর্কগুলো সারিয়ে তোলা।"
  
  গল্প 
  আন্তর্জাতিক নারী দিবসে মুক্তি পাওয়া চলচ্চিত্রটি কেন্দ্রীয় আবহ হ'ল নারী অধিকারের সমর্থন। এটি বিভিন্ন সাংস্কৃতিক আচার এবং চর্চাকে বোঝায়, সাধারণত পুরুষতান্ত্রিকতাকে উল্লেখ করে। এই সংস্কারের বাণী এবং অভ্যাসগুলি কিভাবে সন্তর্পণে কোনো ধরনের যাচাই ছাড়া বা  পূর্বসংস্কারের হাত ধরে নারীদের পূর্বপ্রজন্ম থেকে উত্তরপ্রজন্মে সঞ্চারিত হয়ে চলে তাও ফুটে উঠেছে এই চলচ্চিত্রে। এটি বাংলা চলচ্চিত্র জগতের অন্যতম যুগান্তকারী চলচ্চিত্র হিসাবে বিবেচিত যা প্রথমবারের মতো বাংলা চলচ্চিত্র হিসাবে নারী দিবস উদযাপনে নারীদের একটি গল্প নিয়ে এসেছে এবং যেখানে নারীরা নেতৃত্বে।
  
  তথ্যসূত্র
  
  বহিঃসংযোগ
   
  
  বিষয়শ্রেণী:কলকাতার পটভূমিতে চলচ্চিত্র
  বিষয়শ্রেণী:ভারতীয় চলচ্চিত্র
  বিষয়শ্রেণী:বাংলা ভাষার চলচ্চিত্র
  বিষয়শ্রেণী:২০১৯-এর চলচ্চিত্র
  বিষয়শ্রেণী:২০১০-এর দশকের বাংলা ভাষার চলচ্চিত্র
title: মুখার্জী দার বউ